Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 696

88. Másodszor, a felek piaci szállítókként tanúsított versennyel kapcsolatos magatartására gyakorolt hatás nagyon valószínûtlen, amennyiben a felek összköltségének aránylag kis része közös. Például a közös költségviselés alacsony foka feltételezhetõ, amennyiben több társaság a végtermék gyártási költségeinek — és ennek következtében az összköltségnek — kis hányadát kitevõ köztes termék vonatkozásában szakosításról/közös gyártásról állapodik meg. Ugyanez vonatkozik a versenytársak közötti alvállalkozói megállapodásra, amennyiben az egyik versenytárs által a másiktól beszerzett termelési tényezõ a végtermék gyártási költségeinek kis hányadát teszi ki. A közös összköltségviselés alacsony foka feltételezhetõ akkor is, ha a felek közösen gyártják a végtermék-össztermelésükhöz viszonyítva csak kis hányadot kitevõ végterméket. Még jelentõs hányad közös gyártása esetén is lehet az összköltségviselés foka alacsony vagy mérsékelt, amennyiben az együttmûködés költséges értékesítésû heterogén termékeket érint.

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes